Vasak- ja parempoolne liiklus

Vasakpoolne liiklus ja parempoolne liiklus on hoidumine liiklemisel vastutulevatest jalakäijatest või sõidukitest vastavalt vasakule või paremale. Ühe riigi piires on tavaliselt kokku lepitud ja ka õigusaktidega seadustatud, kas sõiduteedel (eeskätt maanteedel ja tänavatel) kasutatakse sõidukite liiklemisel vasak- või parempoolset liiklust. Mõnikord on ühe riigi piires erandeid. Sageli on sõidutee jaotatud kaheks pooleks kummaski suunas liikuvate sõidukite jaoks. Jalakäijate puhul kõnniteedel, kangialustes, koridorides ja muudes jalakäijate liiklemiseks ette nähtud kehtib tavaliselt samasugune kokkulepe nagu sõidukite puhul maanteedel ja tänavatel. See kokkulepe ei ole tavaliselt normatiivaktidega sanktsioneeritud. Algselt asus liiklusvahendi juhi koht keskel. Tänapäeval on kogu Euroopa mandriosa parempoolse liiklusega, vasakpoolne liiklus on vaid neljas saareriigis: Suurbritannia, Iirimaa, Küpros ja Malta. Lisaks on parempoolse liiklusega kogu Ameerika mandriosa peale Guyana ja Suriname). Kogu maailmas on vasakpoolne liiklus levinud rohkem endistes Briti impeeriumi asumaades, aga lisaks ka Jaapanis. Itaalias oli 1901. aasta seadusega iga provintsi enda otsustada, millisel teepoolel liigutakse. Näiteks Brescia, Como, Ravenna ja Vicenza provintsid olid parempoolse liiklusega, samas kui Firenze, Milano ja Torino, aga ka Lecco, Varese ja Verona provintsid olid vasakpoolse liiklusega. 1923. aastal kuulutas Benito Mussolini välja järkjärgulise ülemineku parempoolsele liiklusele kogu riigis. Austria-Ungari oli vasakpoolse liiklusega. Pärast impeeriumi lagunemist läksid tekkinud riigid järk-järgult üle parempoolsele liiklusele: Austrias Vorarlbergi liidumaa 1921. aastal, Põhja-Tirool 1930, Kärnten ja Ida-Tirool 1935 ja ülejäänud osad 1938. Rumeenias olid Transilvaania, Banat ja Bukoviina vasakpoolse liiklusega kuni 1919. aastani, kui Valahhia ja Moldaavia olid juba parempoolse liiklusega. Poola oli pärast Poola jagamisi Preisimaa (Saksamaa) ja Venemaa osades parempoolse liiklusega, endine Austria osa läks üle 1920. aastatel. Horvaatia-Slavoonia läks üle parempoolsele liiklusele Jugoslaaviaga liitudes. Tšehhoslovakkias plaaniti parempoolsele liiklusele üle minna 1. mail 1939, kuid alanud Saksa okupatsioon kiirendas protsessi ja muudatus tehti teoks juba märtsis. Rootsi läks parempoolsele liiklusele üle 3. septembril 1967 Dagen H käigus. Island plaanis parempoolsele liiklusele üle minna juba 1941. aastal, kuid alanud teise maailmasõja ja Suurbritannia okupatsiooni käigus jäi see pooleli, kuna sõjaväeliiklus oli palju suurem tsiviilliiklusest. Lõpuks sai üleminek teoks 26. mail 1968 (H-dagurinn). Vastutulev liiklusvahend möödub sõiduvahendi vasakult küljelt Juhiiste on tavaliselt sõiduki vasakul poolel Vasakpöördel lõikub sõiduki tee otse liikuva liiklusega Enamik liiklusmärke asub paremas teeservas Ringteel liigutakse vastupäeva Kui jalakäija ületab kaherealist sõiduteed, peaks ta kõigepealt vaatama vasakule. Vastutulev liiklus möödub sõiduvahendi paremalt küljelt. Juhiiste on tavaliselt sõiduki paremal poolel. Parempöördel lõikub sõiduki tee otse liikuva liiklusega. Enamik liiklusmärke asub vasakus teeservas. Ringteel liigutakse päripäeva. Kui jalakäija ületab kaherealist sõiduteed, peaks kõigepealt vaatama paremale. Paljudel juhtudel tuleb piiriületusel muuta ka liiklemise suunda, näiteks Afganistani ja Pakistani, Laose ja Tai ning Sudaani ja Uganda piiril. Tais kehtib vasakpoolne liiklus, aga 90% (4357 km) riigist piirneb parempoolse liiklusega riikidega, ainsaks erandiks on vasakpoolse liiklusega Malaisia. Paljudes riikides on keelatud kasutada sõidukeid, mille rool asub "valel pool". Austraalia – vasakpoolse rooliga uued autod on lubatud ainult Austraalia pealinna alal. Euroopa Liit – põhimõtteliselt võib Euroopa Liidus kasutada mõlemat tüüpi autosid, kuigi riigiti on erandeid. Esituled peavad olema reguleeritud nii, et need ei pimestaks vastutulevaid autosid. Filipiinid Jaapan – Euroopa importautod (BMW, Mercedes-Benz) on vasakpoolse rooliga Kambodža Lääne-Aafrika Põhja-Korea Singapur Tai Taiwan Trinidad ja Tobago Uus-Meremaa Parempoolne rongiliiklus: Ameerika Ühendriigid Eesti Holland Kanada Norra Poola Rumeenia Saksamaa Soome Taani Ungari Venemaa Vasakpoolne rongiliiklus: Argentina Austraalia Belgia Hispaania Hongkong India Iirimaa Itaalia Jaapan Portugal Prantsusmaa Rootsi Singapur Sloveenia Suurbritannia Šveits Taani Taiwan Üldjoontes on veeliiklus parempoolne.[viide?] Dagen H